Diari Oficial de la Generalitat Valenciana


Sumari del DOGV 6532, del 31-05-2011 (2011/6102)

RESOLUCIÓ de 5 de maig de 2011, de la Direcció General de Personal, per la qual es resol el concurs públic per a atorgar beques de pràctiques professionals per a la formació en assistència tècnica de gestió de fons documentals didàctics i recursos educatius per a l'any 2011, convocat per Orde 104/2010, de 30 de desembre, de la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6102


Data del document
:   05-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de maig de 2011, de la Direcció General de Personal, per la qual es resol el concurs públic per a atorgar beques de pràctiques professionals per a la formació en assistència tècnica de gestió de fons documentals didàctics i recursos educatius per a l'any 2011, convocat per Orde 104/2010, de 30 de desembre, de la Conselleria d'Educació.
[2011/6102]
Per Orde 104/2010, de 30 de desembre, de la Conselleria d'Educació (DOCV número 6453, de 04.02.2011), es va convocar el concurs públic per a atorgar beques de pràctiques professionals per a la formació en assistència tècnica de gestió de fons documentals didàctics i recursos educatius.
Complits els tràmits requerits en la convocatòria, s'ha realitzat la valoració dels mèrits aportats pels sol·licitants, de conformitat amb el que disposa la Base huit de l'orde esmentada.
I, d'acord amb la delegació feta pel conseller d'Educació en la disposició final primera d'eixa orde, resolc:
Primer
Concedir sis beques de pràctiques professionals per a la formació en activitats relacionades amb la gestió de fons documentals depositats en les biblioteques dels Cefires, i quatre per a l'elaboració de materials didàctics, a les persones que han obtingut les majors qualificacions i que figuren en l'annex I, on al seu torn s'indiquen els respectius destins per al desenrotllament de les activitats.
Les beques es concediran amb càrrec a la línia T6020000 de l'aplicació pressupostària 43.71.25.621.77, capítol IV, per un import de 70.000 €.
Segon
Publicar en l'annex II la relació del total de sol·licitants admesos en la convocatòria en complir els requisits d'esta (base tres de l'annex I a l'orde), ordenats per la qualificació obtinguda després de l'aplicació del barem per part de la Comissió de Selecció (bases set i huit de l'orde).
Tercer
No admetre en la convocatòria, per presentar la seua sol·licitud fora de termini (base quatre de l'orde), o per no complir els requisits establits en l'orde, a les persones relacionades en l'annex III.
Quart
Les persones seleccionades per al gaudi de les beques s'incorporen el dia 3 de maig del 2011, encara que els efectes econòmics seran des de l'1 de maig, i finalitzaran el 31 de desembre.
L'import que rebran serà de 1.000 € al mes.
Quint
En el cas de renúncia o incompliment de la finalitat de la beca de formació per algun beneficiari durant el seu gaudi, dins de l'any 2011, es convocarà per a la seua provisió a les persones segons l'orde establit en l'annex II.
Sext
Les obligacions, drets i vinculació laboral a aplicar als beneficiaris són les indicades en les bases nou, deu, onze, tretze i catorze de l'orde de convocatòria.
La percepció de les beques es realitzarà segons indica la base dotze de l'orde de convocatòria.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de l'òrgan que dicta el present acte en el termini d'un mes a partir de l'endemà de la publicació.
b) El recurs contenciós administratiu s'haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a partir de l'endemà de la publicació.
València, 5 de maig de 2011.- El director general de Personal: David Barelles Adsuara.